b'\n_START_ARTICLE_\nHost (otok)\n_START_PARAGRAPH_\nHost je majhen oto\xc4\x8dek v Jadranskem morju; pripada Hrva\xc5\xa1ki._NEWLINE_Host le\xc5\xbei pred vhodom v zaliv Vi\xc5\xa1ka luka nasproti rta Dno kampa. Od mesta Visa je oddaljen okoli 2 km. Host, na katerem stoji svetilnik, ima povr\xc5\xa1ino 0,041 km\xc2\xb2. Dol\xc5\xbeina obalnega pasu je 0,91 km._NEWLINE_Iz pomorske karte je razvidno, da svetilnik, ki stoji na severovzhodnistrani oto\xc4\x8dka, oddaja svetlobni signal: B Bl 4s. Nazivni domet svetilnika je 8 milj._NEWLINE_Oto\xc4\x8dek je dobil ime po britanskem kapitanu bojne ladje siru Williamu Hosteu, ki je v bli\xc5\xbeini otoka 13. marca 1811 v pomorski bitki porazil mnogo mo\xc4\x8dnej\xc5\xa1o francosko - bene\xc5\xa1ko floto pod poveljstvom Viceadmirala Dubourdieua.'